  Майя Бывальцева Туннэ, 16-тӥ тулыспалэ Йошкар-Олаын Россиысь финн-угор калыкъёслэн ассоциацизылэн Кенешезлэн азьвалтэтэзлэн пумиськонэз ортче. Удмурт Элькунлэсь ужрадэ пырисько азьвалтэтлэн ёзчиосыз — «Удмурт Кенеш» огазеяськонлэн тӧроез Татьяна Ишматова но ассоциацилэн исполкомезлэн ёзчиез Сергей Касаткин, ивортэмын «Удмурт Кенешлэн» нимлыко сайтаз. Финн-угор азьветлӥсьёс пор калыклэн II ӧтчамезлы 100 ар тырмонлы сӥзем тодосъя мер форуме пыриськизы. Отын Марий Элысь школаосын пор но удмурт кылъёсты дышетон, ивортодэт вӧлмытӥсь йӧскалык ёзэсъёслы юрттон но мукет ужпумъёс сярысь вераськон ӝутӥзы. Со сяна, туннэлы ик Россиын финн-угор литератураез поттон ужлы сӥзем котырес ӝок чакламын. Отын финн-угор литератураен тодматон ортчоз, собере сое С. Г. Чавайн нимо йӧскалык лыдӟетъюртлэн фондаз сётозы. Лулчеберет программа улсын Ассоциацилэн ёзчиосыз Пор пужыятскон центре вуылозы. Тегъёс: Мерлык Удмуртия УдмуртКенеш финн-угоркалыкъёс МарийЭл  